**EMLÉKEZTETŐ**

|  |  |
| --- | --- |
| A program címe: | **Testvériskolai kapcsolatok kialakítása Borsodszirák és Szin között** |
| Azonosító: | **TÁMOP-3.3.14.A-12/1-2013-0009** |
| Az esemény címe/megnevezése: | **Tantárgyi fejlesztés/Szabadidős tevékenységek**  **Sportjátékok** |
| Dátum: | 2014. 06. 02. |
| Helyszín: | **Szini Általános Iskola** |

Az esemény leírása

A foglalkozáson sorversenyen mérhették össze tudásukat az általam kiválasztott csapatkapitányok által létrehozott csapatok. A feladatok során mindenkinek együtt kell működni. A gyerekeknek el kell fogadni a csapatkapitányok döntését. Nem lehetett olyan , hogy” én ezzel nem leszek.” Igyekeztem érdekes feladatokat összeállítani. A feladatok:

**Szlalomfutás váltóbottal**

A pályán 4 bója található egymástól egyenlő távolságra.

Feladat: A bóják között keresztül futva (szlalomozva) oda-vissza, az utolsót megkerülve kell végighaladni a pályán. Váltás a rajtvonalnál, sorkerülés után, hátulról botátadással.

**2. Labdagurítás**

Az 1. feladatban szereplő szlalom pályán kell kézilabdát végig gurítani

oda - vissza. Váltás labdaátadással a rajtvonalnál.

**3. Nyusziugrás**

A csapat a pálya két végén lévő szőnyegek mögött helyezkedik el (5-5 fő).

A rajt oldalról indulva nyusziugrással kell áthaladni a másik oldalra, ahol szőnyeg érintéssel történik a váltás. Mindenki csak egyszer hajtja végre a feladatot.

**4. Dobás a szekrényre**

A pálya végén egy ötrészes szekrény található. Kézilabdával a kézben kifutva, a szekrényt tetszőleges mértékben megközelítve kell a labdát rádobni, a visszapattanó labda elkapása után visszafutni. Ha nem találja el a szekrényt, a feladatot nem kell megismételni, tovább lehet haladni. Váltás labdaátadással.

1. **Akadálypálya**

A pályán két átugrós akadály (20 cm magas) és egy átbújós (60 cm alacsony) található. Zsámolykerülés után a pályát visszafelé is teljesíteni kell. Váltás kézérintéssel.

1. **Labdavezetés**

A sor elején álló öt fiú lábbal vezeti a focilabdát a kerülő zsámolyig, majd vissza is. Az első leány a sor mellett lévő zsámolyban kicseréli a focit röplabdára, majd kézzel labdavezetést végez oda – vissza. Váltás labdaátadással.

**7. Krumpli ültetés**

A pályán négy karika található egyenlő távolságra egymástól. Az elsőben négy kislabda van. A három üres karikába szét kell rakni három kislabdát úgy, hogy egyszerre csak egy labda lehet a kézben (egyesével). Így mind a négyben egy-egy labda lesz. A következő versenyző összeszedi a labdákat az első karikába, de azt is csak egyesével teheti. Ha a labda kigurul a karikából, a feladatot végző gyermeknek kell kijavítani a hibát. Váltás kézérintéssel.

Szin, 2014. 06. 02. Pamlényi Ferenc